**Mário José Gomes de Freitas Centeno**, nado na freguesía de Olhão o 9 de decembro de 1966, é un economista e político portugués, gobernador do Banco de Portugal desde 2020. 

Anteriormente foi Ministro de Finanzas do Goberno de Portugal desde o 26 de novembro de 2015 até o 15 de xuño de 2020, e presidente do Eurogrupo desde o 13 de xaneiro de 2018 ao 13 de xullo de 2020.

Traxectoria
-----------

Centeno é licenciado en Economía e máster en Matemáticas aplicadas polo Instituto Superior de Economía e Xestión da Universidade de Lisboa, e doutor pola Escola de Negocios Harvard da Universidade Harvard.

Foi economista do Banco de Portugal desde 2000, e director adxunto do Departamento de Estudos Económicos deste departamento entre 2004 e 2013. Entre 2004 e 2013 tamén foi membro do Comité de Política Económica da Unión Europea. Entre 2007 e 2013 foi presidente do Grupo de Traballo para o Desenvolvemento de Estatísticas Macroeconómicas no Consello Superior de Estatística. Tamén é catedrático de Economía no Instituto Superior de Economía e Xestión da Universidade de Lisboa.

A partir de 2014 foi profesor do Instituto Superior de Economía e Xestión da Universidade de Lisboa e traballou como asesor do Banco Central de Portugal. Ademais, exerceu de asesor económico do líder socialista António Costa, e encargado de coordinar o programa económico do partido socialista para as eleccións lexislativas de 2015.

Tras a elección de António Costa como primeiro ministro de Portugal, en novembro de 2015, Centeno foi designado ministro de Finanzas de Portugal. 

O 4 de decembro de 2017, co apoio de Portugal, España, Francia, Alemaña e Italia, foi elixido presidente do Eurogrupo, asumindo o cargo o 13 de xaneiro de 2018.

O 9 de xuño de 2020 Centeno anunciou a súa saída do goberno, con efectos a partir do 15 de xuño de 2020, sendo substituído por João Leão no Ministerio de Finanzas.

En 2020 abandonou seus cargos tras ser nomeado polo Consello de Ministros de Portugal como gobernador do Banco de Portugal o 16 de xullo.

Notas
-----

1. 1 2  "Mário Centeno - Ministro das Finanças". *Governo de Portugal* (en portugués). Consultado o 17 de novembro de 2021.
2. 1 2  "Ministro das Finanças: doutorado em Harvard, polémico, liberal" (en portugués). Expresso. 24 de novembro de 2015. Arquivado dende o orixinal o 11 de decembro de 2017. Consultado o 17 de novembro de 2021.
3. 1 2  "Um liberal de esquerda talhado em Harvard" (en portugués). Diário Económico. 25 de novembro de 2015. Arquivado dende o orixinal o 03 de marzo de 2016. Consultado o 17 de novembro de 2021.
4. 1 2  "Centeno: (Re)made in USA" (en portugués). Visão. 20 de novembro de 2015. Consultado o 12 de novembro de 2021.
5. 1 2  "Mário Centeno, de "ministro-sombra" a ministro das Finanças" (en portugués). Público. 24 de novembro de 2015. Consultado o 17 de novembro de 2021.
6. ↑  Khalip, Andrei (25 de novembro de 2015). "Bank of Portugal economist Centeno named finance minister" (en inglés). Reuters.
7. ↑  Simões, Lígia (9 de xuño de 2020). "Oficial. Mário Centeno deixa o Governo. João Leão nas Finanças". *O Jornal Económico* (en portugués). Consultado o 17 de novembro de 2021.
8. ↑  "Mario Centeno, nuevo gobernador del Banco de Portugal". *abc* (en castelán). 16 de xullo de 2020. Consultado o 17 de novembro de 2021.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Mário Centeno Modificar a ligazón no Wikidata*** |

### Ligazóns externas

* Biografía en CIDOB *(en castelán)*.

|  |  |
| --- | --- |
| Control de autoridades | 
* Wd: Q21568721
* WorldCat
* VIAF: 19088653
* GND: 171809963
* ISNI: 0000 0000 7729 7392
* LCCN: n2005036423
* Munzinger: 00000031244
* PTBNP: 104232

 |